CELEX: 32017R1410
Language: lt
Date: 2017-08-02 00:00:00
Title: 2017 m. rugpjūčio 2 d. Komisijos reglamentas (ES) 2017/1410, kuriuo iš dalies keičiami Europos Parlamento ir Tarybos reglamento (EB) Nr. 1223/2009 dėl kosmetikos gaminių II ir III priedai (Tekstas svarbus EEE. )

3.8.2017   
               
               
                  LT
               
               
                  Europos Sąjungos oficialusis leidinys
               
               
                  L 202/1
               
            KOMISIJOS REGLAMENTAS (ES) 2017/1410
      2017 m. rugpjūčio 2 d.
      kuriuo iš dalies keičiami Europos Parlamento ir Tarybos reglamento (EB) Nr. 1223/2009 dėl kosmetikos gaminių II ir III priedai
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 30 d. Europos Parlamento ir Tarybos reglamentą (EB) Nr. 1223/2009 dėl kosmetikos gaminių (1), ypač į jo 31 straipsnio 1 dalį,
      kadangi:
      
                  (1)
               
               
                  Vartotojų saugos mokslinis komitetas 2012 m. birželio 26–27 d. pateiktoje nuomonėje (2) padarė išvadą, kad 3- ir 4-(4-hidroksi-4-metilpentil)cikloheks-3-en-1-karbaldehidas (HICC), kurio Tarptautinės kosmetikos ingredientų nomenklatūros (INCI) pavadinimas yra hidroksiizoheksil-3-cikloheksenkarboksaldehidas, taip pat 2,6-dihidroksi-4-metilbenzaldehidas (atranolis) ir 3-chlor-2,6-dihidroksi-4-metilbenzaldehidas (chloratranolis), turėtų būti nenaudojami kosmetikos gaminiuose, nes tai yra aromatiniai alergenai, per pastaruosius kelerius metus sukėlę daugiausiai sąlyčio alergijos atvejų;
               
            
                  (2)
               
               
                  taigi galima rizika žmonių sveikatai, todėl naudoti tas medžiagas kosmetikos gaminiuose turėtų būti draudžiama;
               
            
                  (3)
               
               
                  HICC reglamentuojamas Reglamento (EB) Nr. 1223/2009 III priedo 79 punkte: tame punkte nustatyta, kad ši medžiaga turi būti nurodyta to reglamento 19 straipsnio 1 dalies g punkte minimame ingredientų sąraše, jei jos koncentracija didesnė kaip 0,001 % nenuplaunamuose gaminiuose ir 0,01 % nuplaunamuose gaminiuose. Kadangi HICC kosmetikos gaminiuose turėtų būti uždraustas, tą punktą reikia išbraukti;
               
            
                  (4)
               
               
                  2012 m. birželio 26–27 d. pateiktoje nuomonėje Vartotojų saugos mokslinis komitetas nurodė, kad atranolis ir chloratranolis yra natūralūs sodinės briedragės (Evernia prunastri) ir sėleninės briedragės (Evernia furfuracea) ekstraktų komponentai, reglamentuojami atitinkamai Reglamento (EB) Nr. 1223/2009 III priedo 91 ir 92 punktuose;
               
            
                  (5)
               
               
                  tikslinga numatyti pagrįstos trukmės laikotarpius, kad pramonės sektorius prisitaikytų prie naujų draudimų ir nebeteiktų arba nebetiektų rinkai atitinkamų gaminių, kurių sudėtyje yra vienos ar kelių draudžiamųjų medžiagų. Nustatant tokius laikotarpius taip pat reikėtų tinkamai atsižvelgti į tokių gaminių potencialiai keliamą riziką žmonių sveikatai. Reglamento (EB) Nr. 1223/2009 III priedo 79 punkte HICC nustatytas apribojimas turėtų būti toliau taikomas, kol gaminių, kurių sudėtyje yra tos medžiagos, tiekti nebebus leidžiama. Todėl to punkto išbraukimas turėtų būti atidėtas;
               
            
                  (6)
               
               
                  visų pirma dėl itin sudėtingo ir ilgo kvepalų sudėties keitimo proceso ir vartotojų susirūpinimo, kad pasikeis kvepalų kvapiosios savybės, terminas pramonės sektoriui pakeisti gaminius turėtų būti ilgesnis nei įprasta. Paprastai kvepalų sukeliamos sąlyčio alerginės reakcijos pasireiškia tik ant odos. Vartotojai, kuriems pasireiškia sąlyčio alergija aromatiniams alergenams, dažnai žino, kad negali naudoti kvapiųjų gaminių ant odos, taigi gali jų vengti;
               
            
                  (7)
               
               
                  todėl Reglamento (EB) Nr. 1223/2009 II ir III priedai turėtų būti atitinkamai iš dalies pakeisti;
               
            
                  (8)
               
               
                  šiame reglamente nustatytos priemonės atitinka Kosmetikos gaminių nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamento (EB) Nr. 1223/2009 II ir III priedai iš dalies keičiami pagal šio reglamento priedą.
      2 straipsnis
      Nuo 2019 m. rugpjūčio 23 d. kosmetikos gaminiai, kurių sudėtyje yra vienos ar kelių šiuo reglamentu draudžiamų medžiagų, Sąjungos rinkai neteikiami.
      Nuo 2021 m. rugpjūčio 23 d. kosmetikos gaminiai, kurių sudėtyje yra vienos ar kelių šiuo reglamentu draudžiamų medžiagų, Sąjungos rinkai netiekiami.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Priedo 2 punktas taikomas nuo 2021 m. rugpjūčio 23 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugpjūčio 2 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 342, 2009 12 22, p. 59.
      
         (2)  SCCS/1459/11.
      
         PRIEDAS
         Reglamento (EB) Nr. 1223/2009 II ir III priedai iš dalies keičiami taip:
         
                     1)
                  
                  
                     į II priedo lentelę įtraukiami šie trys punktai:
                     
                                 Nuorodos numeris
                              
                              
                                 Medžiagos identifikacija
                              
                           
                                 Cheminis pavadinimas ir (arba) INN
                              
                              
                                 CAS numeris
                              
                              
                                 EB numeris
                              
                           
                                 a
                              
                              
                                 b
                              
                              
                                 c
                              
                              
                                 d
                              
                           
                                 „1380
                              
                              
                                 3- ir 4-(4-hidroksi-4-metilpentil)cikloheks-3-en-1-karbaldehidas (HICC) (*1)
                                 
                              
                              
                                 51414–25–6/
                                 31906–04–4/
                              
                              
                                 257–187–9/
                                 250–863–4/
                              
                           
                                 1381
                              
                              
                                 2,6-dihidroksi-4-metilbenzaldehidas (atranolis) (*1)
                                 
                              
                              
                                 526–37–4
                              
                              
                                 —
                              
                           
                                 1382
                              
                              
                                 3-chlor-2,6-dihidroksi-4-metilbenzaldehidas (chloratranolis) (*1)
                                 
                              
                              
                                 57074–21–2
                              
                              
                                 —
                              
                           
               
                     2)
                  
                  
                     III priedo lentelėje 79 punktas išbraukiamas.
                  
               
            (*1)  Nuo 2019 m. rugpjūčio 23 d. kosmetikos gaminiai, kurių sudėtyje yra šios medžiagos, Sąjungos rinkai neteikiami. Nuo 2021 m. rugpjūčio 23 d. kosmetikos gaminiai, kurių sudėtyje yra šios medžiagos, Sąjungos rinkai netiekiami.“